ચેન્નાઈ- તમિલનાડુના રાજકારણમાં ‘સ્ટારવોર’ની શરુઆત થઈ છે. સુપર સ્ટાર રજનીકાંતે રાજકારણમાં પ્રવેશ કર્યા બાદ હવે કમલ હાસન પણ પોતાની રાજકીય પાર્ટી બનાવવાની તૈયારી કરી રહ્યા છે. સૂત્રોનું માનીએ તો કમલ હાસન આગામી 21 ફેબ્રુઆરીના રોજ નવી પાર્ટી અંગે જાહેરાત કરી શકે છે. આ અંગેની માહિતી કમલ હાસને તમિલ પત્રિકામાં આપી હતી. આપને જણાવી દઈએ કે, ગત વર્ષ 31 ડિસેમ્બરે રજનીકાંતે પોતાની રાજકીય પાર્ટી બનાવવાની જાહેરાત કરી હતી. આ માટે રજનીકાંતે એક વેબસાઈટ પણ તૈયાર કરી છે. જેમાં પાર્ટીમાટે સદસ્ય ફોર્મ ઉપલબ્ધ કરાવવામાં આવશે. જોકે રજનીકાંતે તેની પાર્ટીના નામ અંગે હજી કોઈ જાહેરાત કરી નથી. હવે તમિલનાડુના રાજકારણમાં વધ એક અભિનેતાનું નામ જોડાવા જઈ રહ્યું છે.